Vejledning

Kommunal- og Regionsrådsvalg
Tirsdag den 18. november 2025

Valgbestyrelsens gennemgang af brevstemmer

SB SYS 84.07.00-A00-1-23 Opdateret 23. december 2024

Indhold

[Brevstemmer generelt 2](#_Toc194483851)

[Krav til legitimering 2](#_Toc194483852)

[Brevstemmematerialet 2](#_Toc194483853)

[Brevstemmeafgivning 2](#_Toc194483854)

[Brevstemmebeholdning 3](#_Toc194483855)

[Valgbestyrelsens gennemgang af brevstemmerne 3](#_Toc194483856)

[Håndtering af brevstemmer på valgdagen 5](#_Toc194483857)

# Brevstemmer generelt

Enhver vælger kan brevstemme i enhver kommune de sidste 6 uger før valgdagen, dog senest til den tredjesidste hverdag.

## Krav til legitimering

Vælgeren skal kunne fremvise gyldig legitimation, f.eks. pas, kørekort eller sygesikringsbevis.

Har vælgeren modtaget sit valgkort, kan dette også bruges som identifikation af vælgeren, hvis der ikke i øvrigt er anledning til tvivl om vælgerens identitet. Benyttes valgkortet, skal vælgeren dog, for at vælgeren kan anses for identificeret, oplyse sin fødselsdato eller fremlægge anden form for ID, hvoraf fødselsdatoen fremgår. Oplysningerne kan gives skriftligt, såfremt vælgeren ikke ønsker at sige dem højt.

Hvis en vælger har afgivet en brevstemme, kan vælgeren ikke stemme på valgdagen.

Vælgeren kan brevstemme mere end en gang. Det er kun den sidst afgivne brevstemme der tæller.

## Brevstemmematerialet

1) en yderkuvert

2) et følgebrev

3) en stemmeseddel til valget med tilhørende konvolut

Reglerne for brevstemmeafgivning fremgår af:

* Bekendtgørelse om brevstemmeafgivning i vælgerens hjem (BEK nr. 1138 af 18/10/2017 eller nyere)
* Bekendtgørelse om brevstemmeafgivning i visse boformer og boliger efter lov om social service og boliglovgivningen (BEK nr. 1137 af 18/10/2017 eller nyere)
* Indenrigsministeriets vejledning (xxx) om afholdelse Kommunal- og Regionsrådsvalg tirsdag den 18. november 2025
* Den nyeste valglov

## Brevstemmeafgivning

I Albertslund Kommune er Bibliotek og Borgerservice kommunens brevstemmested. Her håndteres brevstemmeafgivningen i Borgerserviceåbningstid. Derfor skal alle medarbejdere på Biblioteket/Borgerservice inden valget være oprettet i valgsystemet.

Når en borger ønsker at stemme gøres følgende i VALG-central:

Vælgerens sundheds- eller valgkort scannes, hvorefter ’CPR-nummer/Vælgernummer’-feltet udfyldes automatisk. Man kan også indtaste CPR- eller vælgernummer manuelt og herefter klikke på ’Søg’.

Når sundheds- eller valgkort er scannet eller indtastet CPR- eller vælgernummer, får man overblik over vælgerens informationer. Ved samtidige valg og overlappende brevstemmeperioder skal man vælge, hvilke valg der skal udskrives følgebrev til. Det er dermed muligt at udskrive følgebreve til flere af de samtidige valg, uden at behøve skifte valg i navigationen.

Hvis man efterfølgende skal udskrive følgebrev til en anden fremmødt vælger, klikker man på ’Udskriv og fortsæt’ for at udskrive følgebrevet. Efter man har udskrevet, kan man indtaste et nyt CPR- eller vælgernummer, så man kan udskrive følgebrev til en ny vælger. Hvis man blot skal udskrive følgebrev til én vælger, klikker man på ’Udskriv og luk’.

Når vælgeren har stemt, attesteres følgebrevet med underskrift og stempel, kuverten lukkes og opbevares i dertil indrettet kasse.

## Brevstemmebeholdning

Folkeregistret afhenter hver dag de afgivne brevstemmer på Biblioteket. Lokale brevstemmer sættes til de fem afstemningssteder efter tidspunkt for modtagelse. Brevstemmer til andre kommuner opbevares for sig indtil de videresendes.

Alle brevstemmer registreres i VALG-central ved at scanne stregkoden på følgebrevet.

# Valgbestyrelsens gennemgang af brevstemmerne

Gennemgang af brevstemmer foretages en eller to dage før valget. Brevstemmegennemgangen har til formål at gennemgå status for brevstemmerne (I betragtning/Ikke i betragtning). En ændring af status for en brevstemme vil resultere i en opdatering af valglisten, da vælgerens stemmestatus ligeledes bliver ændret, alt efter om der ligger en brevstemme, som kan tages i betragtning eller ej.

**Valgsekretariatet**

Holdlederteam for hvert afstemningssted sætter sig sammen ved et bord.

VALG-central åbnes for at registrere status på de indkomne brevstemmer til afstemningsstedet. Status gennemgås ved at åbne yderkuverten og tjekke om der er de rigtige attestationer, at stemmesedlen er modtaget rettidigt, samt at materialet i øvrigt er rigtigt.

Valgkassen med kontorartikler mm. til brug for afstemningen på valgdagen er pakket og står klar til tjek samt til de sidste materialer inden de køres til afstemningsstedet på valgdagen.

**Borgerservice forbereder materialet således:**

Brevstemmerne er sorteret efter brevstemmedato.

Brevstemmerne fordeles på afstemningsområder.

Alle yderkuverter åbnes med papirkniv for ikke at beskadige følgebreve og inderkuverter.

*Hvert aftemningssted behandler sine egne brevstemmer.*

**Holdleder og holdlederassistents kontrol og gennemgang**

Holdledere og holdlederassistent gennemgår brevstemmerne og vurderer om alle formaliteter ved brevstemmeafgivningen er overholdt, og afgør dermed om brevstemmen kan tages i betragtningen eller ej. Ved vurderingen af brevstemmerne åbnes kun yderkuverterne. D.v.s., at den lille kuvert med selve brevstemmen ikke må åbnes.

Hvis en brevstemme ikke kan tages i betragtning, markeres dette i VALG-central ved at trykke på de tre prikker ud for vælgeren, og derefter sætte status til ”ikke i betragtning”, samt angive årsag.

Når alle brevstemmer er gennemgået er valglisten opdateret. På baggrund af denne liste dannes konfigurationsfilerne til valglisten på valgdagen af teknikeren.

To eller flere repræsentater fra valgbestyrelsen overværer den samlede brevstemmegennemgang og godkender denne.

*Den lille kuvert åbnes først på valgdagen, når valghandlingen er overstået. Brevstemmens gyldighed afgøres ved optællingen på afstemningsstedet, på samme tid som afgørelsen af øvrige stemmesedlers gyldighed.*

Efter brevstemmegennemgangen placerer holdlederteamet materialet i valgkasserne med materialer til afstemningsstedet.

**En brevstemme kan *ikke komme i betragtning* hvis:**
se folketingsvalglovens § 65, stk. 1.
1) afsenderen ikke er opført på valglisten eller ikke længere har fast bopæl i kommunen henholdsvis regionen,

2) afsenderen er død inden valgdagen,

3) yderkuverten indeholder mere end ét følgebrev og én konvolut,

4) der ikke er anvendt det brevstemmemateriale, som Økonomi- og Indenrigsministeriet har fået fremstillet,

5) den foreskrevne fremgangsmåde (udfyldning, attestation, underskrift m.v.) ved brevstemmeafgivningen ikke har været fulgt, eller

6) brevstemmen ikke er afgivet inden for de frister, der er nævnt i loven.

Har vælgeren afgivet *mere end én brevstemme*, der kan komme i betragtning, er det *den sidst afgivne brevstemme, der kommer i betragtning*, se folketingsvalglovens § 65, stk. 3.

Læg stemmekuverterne og følgebrevet i yderkuverten igen og, hvis der er modtaget et valgkort, hæftes valgkortet på yderkuverten.

Hvis materialet ikke kan godkendes, samles det igen i yderkuverten. Årsagen til den ikke kommer i betragtning skrives på kuverten. Disse kuverter samles i en bunke/ lægges i en hvid kuvert for sig, med påskriften ”Ikke i betragtning tagne brevstemmer”.

Yderkuverter med følgebreve til de brevstemmer der er taget i betragtning pakkes ned i en stor kuvert, påført teksten ”Brevstemmer Yderkuverter” sammen med det øvrige valgmateriale.

# Håndtering af brevstemmer på valgdagen

Vurderingen af om en brevstemme kan komme i betragtning eller ej, foregår på afstemningsstedet efter samme regler som ovenfor anført.

Borgerservice giver besked til valgsekretariatet, såfremt der sendes yderligere brevstemmer ud til afstemningsstederne efter den formelle brevstemmegennemgang.